PTTราคาหุ้นปรับลงลึก-เร็วกว่าปัจจัยพื้นฐานแนะซื้อเก็งกำไรเป้า 35 บาท
PTT ราคาหุ้นปรับลงลึก-เร็วกว่าปัจจัยพื้นฐานแนะซื้อเก็งกำไรเป้า 35 บาท
PTTราคาหุ้นปรับลงลึก-เร็วกว่าปัจจัยพื้นฐานแนะซื้อเก็งกำไรเป้า 35 บาท
11 มี.ค. 2563

บล.เคทีบี (ประเทศไทย) ระบุในบทวิเคราะห์วันนี้(11มี.ค.63) ว่า บริษัท ปตท. จำกัด (มหาชน) หรือ PTT เชื่อว่าราคาหุ้นที่ปรับลงลึกและเร็วกว่าปัจจัยพื้นฐาน  เนื่องจาก PTT เป็นบริษัทแม่ที่มีหลากหลายธุรกิจ ไม่ได้รับผลกระทบโดยมากเท่า PTTEP  พร้อมเปิด Div. Yield 5.26% ต่อปี (คาดเบื้องต้นปีนี้จ่ายปันผล 1.5 บาท/หุ้น ส่วนปีที่แล้วจ่าย 2 บาท) ราคาหุ้นปัจจุบันเทรดกันที่ระดับ PE 7 เท่า ในปี 2020 ต่ำกว่า 11 เท่าของค่าเฉลี่ยย้อนหลัง 7 ปี
ผลการปรับลดราคาขายน้ำมันดิบ Premium ของซาอุฯ จะส่งผลกระทบลบโดยตรงต่อธุรกิจต้นน้ำหรือ PTTEP ของปตท. แต่จะส่งผลดีต่อธุรกิจโรงกลั่นและปิโตเคมีที่จะมีต้นทุนที่ต่ำลง ค่าการกลั่นและ Margin ของปิโตรเคมีดีขึ้นจากจุดต่ำสุดในช่วงที่ผ่านมา